Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1743

4. Mintavétel hajószállítmányból 4.1. Az egy hajóba berakott minden szállítmányt, tételt külön kell mintázni. A kivitelre kerülő termékek mintázása az előzetes növényegészségügyi vizsgálat alkalmával is elvégezhető. 4.2. Az ömlesztve szállított, a 3.6. pontban meghatározott terméket tartalmazó szállítmány minden 25 m 2-es alapterületű területről rétegenként elkülönített (felső és középső) elemi mintát kell venni megfelelő hosszú nyéllel ellátott kúpos mintavevővel. A felső réteg mintavételi helye a felszíntől 10—15 cm, a középső réteg mélysége a termék mintázhatóságától függően 1—2 m. 4.3. A 8. táblázatban meghatározott számú elemi mintákat kivitelnél az előzetes növényegészségügyi vizsgálatkor, behozatalnál a hajóból történő kirakodás során is meg 2001/6. szám kell venni. Azonos időközönként merítőkanállal minimálisan 100 g tömegű elemi mintát kell venni. 4.4. Egyéb terméket tartalmazó szállítmány mintázásánál a 3.1., 3.2., 3.3., 3.4., 3.5. és 3.6. pontokban meghatározottakat kell értelemszerűen alkalmazni. 4.5. A helyszíni vizsgálati minta mennyisége azonos az alapmintával. Laboratóriumi mintát a 9. táblázat szerinti mennyiségben a 3. fejezetben meghatározott esetekben kell kialakítani vagy kiválasztani.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes